Imaami Alin moskeija (Kööpenhamina)

Imaami Alin moskeija on šiialainen moskeija Kööpenhaminassa. Se oli avausvuonnaan 2015 Euroopan suurin šiialainen moskeija. Rakennuksen pinta-ala on noin 2 100 neliömetriä. Moskeija palvelee Tanskan šiialaista muslimiyhteisöä, johon kuuluu etenkin Iranista, Irakista ja Afganistanista muuttaneita muslimeja. Šiioja oli Tanskan muslimeista noin 14 prosenttia vuonna 2025. Moskeijassa on kaksi 32 metriä korkeaa minareettia sekä keskellä turkoosinsininen kupoli. Moskeijaan mahtuu noin 1 500 rukoilijaa. Moskeijan Facebook-sivuilla kerrottiin, että kaikki alueen asukkaat, niin muslimit kuin ei-muslimit ovat tervetulleita moskeijaan sukupuolesta, rodusta, etnisestä alkuperästä, uskonnosta, vakaumuksesta, vammasta, iästä tai seksuaalisesta suuntautumisesta riippumatta. Moskeijan perustamispäätöstä edelsi poliittinen kiistely, ja Kööpenhaminan kaupunki sai asiasta 1 156 valitusta. Moskeijan edustajien mukaan rakennus rahoitettiin yksityisillä iranilaisilla lahjoituksilla ja paikallisilla keräyksillä. Julkisuudessa on kuitenkin osoitettu, että Iraniin kytkeytyvät uskonnolliset järjestöt ja Iranin valtio osallistuivat moskeijan rahoittamiseen. Moskeijaa on sen takia kuvattu Iranin vaikutusvallan välineeksi. Lähteet